b'\n_START_ARTICLE_\nIvan Der\xc5\xbei\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Mariboru (1905) je kot \xc5\xbeelezni\xc4\x8dar slu\xc5\xbeboval v Zidanem mostu in od 1919 pri direkciji ju\xc5\xbenih \xc5\xbeeleznic v Ljubljani. Od ustanovitve narodno-socialnih stanovskih organizacij 1909 je bil med njihovimi vodilnimi \xc4\x8dlani, najprej v Dru\xc5\xa1tvu jugoslovanskih \xc5\xbeelezni\xc5\xa1kih uradnikov. Po koncu 1. svetovne vojne je bil do 1920 prvi predsednik osrednjega odbora obnovljene Zveze jugoslovanskih \xc5\xbeelezni\xc4\x8darjev. Sredi 1919 so ga izvolili za na\xc4\x8delnika nove Narodne socialisti\xc4\x8dne stranke; na njeni listi je bil izvoljen za poslanca v ustavodajno skup\xc5\xa1\xc4\x8dino SHS in bil njen poslanec do razpusta v decembru 1922. Potem je do upokojitve je deloval v \xc5\xbeelezni\xc4\x8darskem zdru\xc5\xbeenem gibanju. S \xc4\x8dlanki je sodeloval tudi pri mnogih strankarskih in strokovnih \xc4\x8dasnikih.'